CELEX: 22013D0221
Language: sk
Date: 2013-12-13 00:00:00
Title: Rozhodnutie Spoločného výboru EHP č. 221/2013 z  13. decembra 2013 , ktorým sa mení príloha I (Veterinárne a fytosanitárne záležitosti) a príloha II (Technické predpisy, normy, skúšky a certifikácia) k Dohode o EHP

22.5.2014   
            
            
               SK
            
            
               Úradný vestník Európskej únie
            
            
               L 154/15
            
         ROZHODNUTIE SPOLOČNÉHO VÝBORU EHP
   č. 221/2013
   z 13. decembra 2013,
   ktorým sa mení príloha I (Veterinárne a fytosanitárne záležitosti) a príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Komisie (EÚ) č. 212/2013 z 11. marca 2013, ktorým sa nahrádza príloha I k nariadeniu Európskeho parlamentu a Rady (ES) č. 396/2005, pokiaľ ide o pridania a úpravy s ohľadom na produkty zahrnuté v uvedenej prílohe (1), sa má začleniť do Dohody o EHP.
            
         
               (2)
            
            
               Nariadenie Komisie (EÚ) č. 293/2013 z 20. marca 2013, ktorým sa menia a dopĺňajú prílohy II a III k nariadeniu Európskeho parlamentu a Rady (ES) č. 396/2005, pokiaľ ide o maximálne hladiny rezíduí emamektín-benzoátu, etofenproxu, etoxazolu, flutrafiolu, glyfozátu, fosmetu, pyraklostrobínu, spinosadu a spirotetramatu v alebo na určitých produktoch (2), sa má začleniť do Dohody o EHP.
            
         
               (3)
            
            
               Nariadenie Komisie (EÚ) č. 500/2013 z 30. mája 2013, ktorým sa menia prílohy II, III a IV k nariadeniu Európskeho parlamentu a Rady (ES) č. 396/2005, pokiaľ ide o maximálne hladiny rezíduí acetamipridu, Adoxophyes orana granulovirus kmeňa BV-0001, azoxystrobínu, klotianidínu, fenpyrazamínu, heptamaloxyloglukánu, metrafenónu, Paecilomyces lilacinus kmeňa 251, propikonazolu, chizalofopu-P, spiromezifénu, tebukonazolu, tiametoxámu a vírusu žltej mozaiky cukety slabého kmeňa v určitých výrobkoch alebo na nich (3), sa má začleniť do Dohody o EHP.
            
         
               (4)
            
            
               Nariadenie Komisie (EÚ) č. 668/2013 z 12. júla 2013, ktorým sa menia prílohy II a III k nariadeniu Európskeho parlamentu a Rady (ES) č. 396/2005, pokiaľ ide o maximálne hladiny rezíduí 2,4-DB, dimetomorfu, indoxakarbu a pyraklostrobínu v určitých produktoch alebo na ich povrchu (4), sa má začleniť do Dohody o EHP.
            
         
               (5)
            
            
               Toto rozhodnutie sa týka právnych predpisov o krmivách a potravinách. Právne predpisy o krmivách a potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I a v úvode kapitoly XII prílohy II k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (6)
            
            
               Prílohy I a II k Dohode o EHP by sa preto mali zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   V bode 40 [nariadenie Európskeho parlamentu a Rady (ES) č. 396/2005] kapitoly II prílohy I k Dohode o EHP sa dopĺňajú tieto zarážky:
   
               „—
            
            
               
                  32013 R 0212: nariadenie Komisie (EÚ) č. 212/2013 z 11. marca 2013 (Ú. v. EÚ L 68, 12.3.2013, s. 30),
            
         
               —
            
            
               
                  32013 R 0293: nariadenie Komisie (EÚ) č. 293/2013 z 20. marca 2013 (Ú. v. EÚ L 96, 5.4.2013, s. 1),
            
         
               —
            
            
               
                  32013 R 0500: nariadenie Komisie (EÚ) č. 500/2013 z 30. mája 2013 (Ú. v. EÚ L 151, 4.6.2013, s. 1),
            
         
               —
            
            
               
                  32013 R 0668: nariadenie Komisie (EÚ) č. 668/2013 z 12. júla 2013 (Ú. v. EÚ L 192, 13.7.2013, s. 39).“
            
         Článok 2
   V bode 54zzy [nariadenie Európskeho parlamentu a Rady (ES) č. 396/2005] kapitoly XII prílohy II k Dohode o EHP sa dopĺňajú tieto zarážky:
   
               „—
            
            
               
                  32013 R 0212: nariadenie Komisie (EÚ) č. 212/2013 z 11. marca 2013 (Ú. v. EÚ L 68, 12.3.2013, s. 30),
            
         
               —
            
            
               
                  32013 R 0293: nariadenie Komisie (EÚ) č. 293/2013 z 20. marca 2013 (Ú. v. EÚ L 96, 5.4.2013, s. 1),
            
         
               —
            
            
               
                  32013 R 0500: nariadenie Komisie (EÚ) č. 500/2013 z 30. mája 2013 (Ú. v. EÚ L 151, 4.6.2013, s. 1),
            
         
               —
            
            
               
                  32013 R 0668: nariadenie Komisie (EÚ) č. 668/2013 z 12. júla 2013 (Ú. v. EÚ L 192, 13.7.2013, s. 39).“
            
         Článok 3
   Znenie nariadení (EÚ) č. 212/2013, (EÚ) č. 293/2013, (EÚ) č. 500/2013 a (EÚ) č. 668/2013 v islandskom a v nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 4
   Toto rozhodnutie nadobúda účinnosť 14. decembra 2013 pod podmienkou, že boli doručené všetky oznámenia podľa článku 103 ods. 1 Dohody o EHP (5).
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 13. decembra 2013
      
         
            Za Spoločný výbor EHP
         
         
            predseda
         
         Thórir IBSEN
      
   
   
      (1)  Ú. v. EÚ L 68, 12.3.2013, s. 30.
   
      (2)  Ú. v. EÚ L 96, 5.4.2013, s. 1.
   
      (3)  Ú. v. EÚ L 151, 4.6.2013, s. 1.
   
      (4)  Ú. v. EÚ L 192, 13.7.2013, s. 39.
   
      (5)  Ústavné požiadavky neboli oznámené.